Bes
Store norske leksikon,Historie,Verdens historie og samtidshistorie,Afrika,Det gamle Egypt
Bes var en gammelegytpisk gud. Han fremstilles som en blanding av dverg og løve, med groteskt ansikt og utstrakt tunge. Bes var særlig en beskytter av barselkvinner og nyfødte barn som var populær i Det gamle Egypt fra Det nye riket (ca. 1550–1069 fvt.) og framover. Antakelig var han en syntese av flere beslektede guder, hvorav flere kan spores tilbake til det gamle riket (ca. 2543–2110 fvt.). Bes er ofte å finne avbildet i de statlige templene, men noe eget tempel for ham er ikke kjent. Bes figurerer ofte på amuletter funnet i bosetninger og graver.
Guden var svært populær over hele det gamle Midtøsten i det første årtusen fvt., og avbildninger er funnet også over store deler av det syrisk-palestinske området og i Mesopotamia. Les mer i Store norske leksikon guder i Det gamle Egypt religion i Det gamle Egypt myter i Det gamle Egypt Det gamle Egypt Litteratur Wilkinson, R. H. 2003: The complete gods and goddesses of Ancient Egypt. London: Thames and Hudson.